CELEX: C2005/271/48
Language: da
Date: 2005-10-29 00:00:00
Title: Sag T-324/05: Sag anlagt den 25. august 2005 — Eesti Vabariik mod Kommissionen for De Europæiske Fællesskaber

29.10.2005   
            
            
               DA
            
            
               Den Europæiske Unions Tidende
            
            
               C 271/24
            
         Sag anlagt den 25. august 2005 — Eesti Vabariik mod Kommissionen for De Europæiske Fællesskaber
   (Sag T-324/05)
   (2005/C 271/48)
   Processprog: estisk
   Parter
   
      Sagsøger): Republikken Estland [ved: Lembit Uibo, regeringens befuldmægtigede]
   
      Sagsøgt: Kommissionen for De Europæiske Fællesskaber
   Sagsøgerens påstande
   Annullation af Kommissionens forordning (EF) nr. 832/2005 (EUT L 138 af 1.6.2005, s. 3)
   Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens forordning (EF) nr. 832/2005 af 31. maj 2005 om bestemmelse af overskudsmængderne af sukker, isoglucose og fruktose for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (1).
   Sagsøgeren har til støtte herfor anført følgende argumenter:
   
               —
            
            
               Tilsidesættelse af væsentlige formforskrifter ved udstedelsen af forordning (EF) nr.823/2005: Tilsidesættelse af princippet om det kollegiale ansvar, da det er overdraget medlem af Kommissionen Fischer Boel at fastsætte de mængder sukker, der skal fjernes fra markedet, før forordningens udstedelse.
            
         
               —
            
            
               Med hensyn til forordningerne til gennemførelse af EF-traktaten strider forordning (EF) nr. 832/2005 mod forordning (EF) nr. 60/2004, som er dens hjemmel, da
               
                           a)
                        
                        
                           forordning (EF) nr. 832/2005 i strid med artikel 6 i forordning (EF) nr. 60/2004 har medtaget de i private husholdninger oplagrede sukkermængder ved fastsættelsen af overskudsmængderne;
                        
                     
                           b)
                        
                        
                           Kommissionen i strid med artikel 6, stk. 1, litra c) i forordning (EF) nr. 60/2004 ikke har taget hensyn til de særlige omstændigheder, hvorunder lagrene er opbygget i Estland.
                        
                     
         
               —
            
            
               Tilsidesættelse af begrundelsesforpligtelsen i henhold til artikel 253 EF, da der i forordning (EF) nr. 832/2005 mangler en begrundelse for, at det i private husholdninger lagrede sukker er medregnet i overskudsmængderne, og der ikke er taget hensyn til de omstændigheder, hvorunder lagrene er opbygget.
            
         
               —
            
            
               Tilsidesættelse af princippet om god forvaltningsskik, da Kommissionen ved udstedelsen af forordning (EF) nr. 832/2005 ikke har taget hensyn til de særlige omstændigheder, hvorunder lagrene er opbygget i Estland, bl.a. ikke Den Europæiske Unions eget bidrag til forøgelsen af sukkerindførslerne.
            
         
               —
            
            
               Tilsidesættelse af loyalitetsprincippet, da der ikke er truffet foranstaltninger til at forhindre forøgelsen af udførsler fra Den Europæiske Union til Estland, og da modforholdsregler fra Estland er blevet forhindret.
            
         
               —
            
            
               Tilsidesættelse af forbudet mod forskelsbehandling, da fastsættelsen af sukkeroverskuddene i henhold til forordning (EF) nr. 832/2005 har stillet Estland ringere i forhold til de såkaldte gamle medlemsstater, og da eventuelle foranstaltninger til gennemførelse af forordning (EF) nr. 832/2005 ville medføre en forskelsbehandling af de estiske virksomheder og husholdninger i forhold til de tilsvarende grupper i de gamle medlemsstater eller i forhold til virksomhederne der.
            
         
               —
            
            
               Tilsidesættelse af virksomhedernes og/eller de private husholdningers ejendomsrettigheder, da eventuelle foranstaltninger til gennemførelse af forordning (EF) nr. 832/2005 ville pålægge disse personer restriktioner, hvilket ikke kan berettiges med legitime formål og ville være et uforholdsmæssigt indgreb i deres rettigheder.
            
         
               —
            
            
               Tilsidesættelse af proportionalitetsprincippet, da forpligtelsen i henhold til forordning (EF) nr. 832/2005 til at fjerne en mængde fra markedet svarende til den i private husholdninger lagrede sukkermængde ikke tjener noget legitimt formål og er et uforholdsmæssigt indgreb i deres rettigheder.
            
         
      (1)  EUT L 138 af 1.6.2005, s. 3.